Prawoćicy

Prawoćicy ( Prautitz) su hornjołužiska wjeska  w srjedźišću Budyskeho wokrjesa. Wot lěta 1974 słušeja ke Chróšćanskej gmejnje. Wjetšina wobydlerjow rěči serbsce.

 Geografija 
Wjeska leži w žórłatej wužłobinje na prawym boku Satkule při Budyskej dróze něhdźe kilometer juhowuchodnje Chrósćic. Wjesne hona maja poměrnje małku přestrjeń wot 1,11 km². Starši (horni) wjesny dźěl zboka dróhi wobsteji zwjetša z tři- a štyristronskich statokow.

Susodne wsy su Łusč (gmejna Bóšicy) na sewjerowuchodźe, Nuknica na juhowuchodźe, Kopšin na juhozapadźe a Chrósćicy na sewjerozapadźe.

mini|center|upright=1.7|Powětrowy wobraz delnjeje wsy

+ Historiske serbske mjena lěto mjeno 1703  Prawotiz 1800  Brawozinzy 1835  Brawozinzy 1866  PrawoćicyErnst Eichler, Hans Walther: Historisches Ortsnamenbuch von Sachsen. Zwjazk II, Akademie Verlag, Berlin 2001, str. 215

 Ležownostne mjena 
Michał Rostok naliči 1887 slědowace serbske ležownostne mjena w Prawoćicach: Za zahrodu, W Čornej, Pod kerkami, Pod kšibjeńcu, Pola Ćibana, Pod krušwinkom, Binčow, Jězory, Za dróhu, Předows, Haćišća, Hrodźišća, Za hajkom, Prěčnik, Pod skałku, Pola Kopšina.Michał Rostok: Ležownostne mjena. W: ČMS 40 (1887), str. 3–50, tu str. 23 (digitalizat).

 Stawizny 
Prěnje historiske naspomnjenje jako sydło wěsteho knjeza Petrus de Pratiz sta so hižo w lěće 1225. Tehdy ležeše wjeska blisko wažneje wikowanskeje dróhi Via regia, kotrejž wotpowěduje dźensniša Budyska dróha.

Spočatk 20. lětstotka planowaše sakske knježerstwo rozšěrjenje Sakskeje sewjerowuchodneje železnicy (Lubij–Radwor) hač do Kamjenca. Po tutych planach měješe blisko Prawoćic nowe dwórnišćo nastać. Dla prěnjeje swětoweje wójny a spjećowanja ludnosće njejsu so plany ženje zwoprawdźili.

Prawoćicy běchu wot lěta 1890 wjesny dźěl Nuknicy, kotraž so 1974 do Chrósćic zagmejnowaše.

 Wobydlerstwo 
 Podaća po cencusu 2011; staw: 9.5.2011Statistiski krajny zarjad Sakskeje: gmejna Chrósćicy   Prawoćicy  gmejna ličba wobydlerjow  76  1058 ličba domjacnosćow  24  339 wosoby na domjacnosć  3,2  2,9 swójby  23  292 bydlenske twarjenja  24  299 bydlenska přestrjeń na wosobu (m²)  37,6  35,9 přerězna staroba w lětach  40,2  44,0 kwocient młodostnycha  26 %  29 % kwocient starychb  13 %  34 % podźěl prózdne stejacych bydlenjow  3,8 %  3,2 % a: poměr ličby wosobow pod 18 lětami k 100 wosobam mjez 18 a 65b: poměr ličby wosobow nad 65 lětami k 100 wosobam mjez 18 a 65

Po Mukowej statistice mějachu Prawoćicy we 1880tych lětach 62 wobydlerjow, kiž běchu bjez wuwzaća serbscy.

W lěće 1925 běchu wšitcy Prawočenjo katolscy. Wěriwi słušeja ze starodawna ke Chróšćanskej wosadźe.

 Wosobiny 
 Bosćij Michał Wićaz (1747–1803), krajnobohotski wićežny bur, korčmar, braška, ludowy basnik

 Hlej tež 
 Lisćina kulturnych pomnikow w Prawoćicach

 Žórła 



 Wotkaz 

Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Chrósćicy
Kategorija:Sydlišćo w serbskim sydlenskim rumje
Kategorija:Prěnje naspomnjenje 1225